48 Telejayi, nuenu ba mu nzubu wa Yakoba,Nuenu badi badibikila ku dîna dia Isalele+Ne badi bafumine ku mâyi a* Yuda,Nuenu badi baditshipa mu dîna dia Yehowa+Ne badi babila Nzambi wa Isalele,Nansha mudibi kabiyi mu bulelela ne mu buakane.+2 Bualu badi badibikila ku dîna dia tshimenga tshia tshijila+Ne bakeba dikuatshisha kudi Nzambi wa Isalele,+Muena dîna dia Yehowa wa biluilu.3 “Malu a diambedi* amvua munuambile kale kale.Akapatuka mukana muanyi meme,Ne ngakaamanyisha.+Diakamue ngakangata malu mu bianza, ne kuenzekawu.+4 Bualu ndi mumanye muudi ne mutu mukole,Ne: nshingu webe ntshijilujilu tshia tshiamu tshifiike ne mpala webe ntshiamu tshia mitaku,+5 Mvua mukuambile malu aa kale kale.Kumpala kua kuenzekawu, mvua muenze bua uumvue,Bua wewe kuambi ne: ‘Lupingu luanyi luvua luenze malu aa;Lupingu luanyi lusonga ne lupingu luanyi lua tshiamu* ke yivua mitume dîyi bua enzeke.’6 Udi mumvue ne mumone malu onso aa.Kuakumanyisha malu aa anyi?+Kutuadijila ku mpindieu ndi nkumanyisha malu mapiamapia,+Malu malama masokoka audi kuyi mumanye.7 Adi afukibua anu mpindieu, ki nkale kale to,Malu auvua kuyi muanji kumvua kumpala kua dituku dia lelu,Bua kuambi ne: ‘Monayi! Nkadi muamanye.’8 Tòo, kuena mumvue,+ kuena mumanye to,Ne kale matshi ebe kaavua makangula.Bualu ndi mumanye ne: udi muena tshitungu wa dikema,+Ne badi bakubikila ne: mushipi wa mikenji katshia ku diledibua.+9 Kadi bua bualu bua dîna dianyi nenkande tshiji tshianyi;+Bua butumbi buanyi meme, nendikande kuudiNe tshiakukushipa to.+10 Mona! Ndi mukulengeje, kadi ki mbu mudibu balengeja arjan to.+Ndi mukutete* mu mfulu wa dikenga wa kuenguluila biamu.+11 Bua bualu buanyi meme, bua bualu buanyi meme nengenze bualu,+Bualu mmunyi mundi mua kulekela banyanga dîna dianyi?+Tshiena mpesha muntu mukuabu butumbi buanyi nansha.*12 Nteleja, wewe Yakoba, ne Isalele, undi mubikile.Meme ndi anu Wa muomumue.+ Ndi wa kumpala; ndi kabidi wa ndekelu.+13 Tshianza tshianyi meme tshivua tshiase tshishimikidi tshia buloba,+Ne tshianza tshianyi tshia balume tshivua tshibalule diulu.+Pandi mbibikila, bidi bimana kuulu tshiapamue.14 Disangishayi pamue, buonso buenu, ne telejayi.Nnganyi wa munkatshi muabu uvua mumanyishe malu aa?Yehowa mmumunange.+Yeye neakumbaje tshidiye musue kuenzela Babilona,+Ne diboko diende nedilue kuluisha bena Kasada.+15 Meme muine ndi muakule, ne ndi mumubikile.+Ndi mulue nende, ne njila wende nealubuluke.+16 Semenayi pabuipi nanyi, ne umvuayi bualu ebu.Katshia ku tshibangidilu menemene, meme tshiena muakule mu musokoko to.+Mvuaku katshia ku tshikondo tshivuabu buenzeke.”Mpindieu, Mukalenge Mutambe Bunene Yehowa mmuntume, kabidi ne* nyuma wende.17 Mona tshidi Yehowa, Mupikudi webe, Wa Tshijila wa Isalele, wamba:+“Meme, Yehowa, ndi Nzambi webe,Yeye udi ukulongesha bua diakalenga diebe,*+Yeye udi ukulombola mu njila uudi ne bua kuendela.+18 Bu wewe nansha muteye ntema ku mêyi anyi!+Nunku ditalala diebe divua mua kulua anu bu musulu+Ne buakane buebe bu mavuala a mbuu.+19 Bana* bebe bavua mua kulua ba bungi bu lusengaNe tunkanunuina tuebe bu tutete tua lusenga.+Dîna diatu kadivua mua kumbushibua anyi kujimijibua kumpala kuanyi nansha.”20 Patukayi mu Babilona!+Nyemayi bena Kasada!Manyishayi bualu ebu ne mbila ya disanka! Bumanyishayi!+Bumanyishayi too ne ku ntengu ya buloba.+Ambayi ne: “Yehowa mmupikule muena mudimu wende Yakoba.+21 Kabavua bumvue nyota pavuaye ubalombola mu miaba ivua munda mutupu.+Wakabapatuila mâyi mu dibue dinene;Wakapanda dibue dinene ne kupatulamu mâyi a bungi.”+22 “Kakuena ditalala bua bantu babi,” ke mudi Yehowa wamba.+
lua_Latn